Tiina Park

Tiina Park (neiuna Tiina Alla, hiljem ka Tiina Pork; sündinud 3. detsembril 1941) on eesti ajakirjanik, režissöör, produtsent ja operaator.

Haridus 
Tiina Park on omandanud hariduse Tartu Ülikooli ajakirjanduse erialal diplomitööga "Varjatud kaamera võimalustest televisioonis". 1994. aastal lõpetas International Policy Institute’i Washington D.C-s, kus õppis majandussuhteid.

Töö 
Pärast ülikooli töötas ta aastatel 1967–1990 Eesti Televisioonis noorte-, kunsti- ja kirjandussaadete toimetaja ning režissöörina. ETV-s tegi Noortestuudio saateid, portreteeris Eesti kunstnikke ja tegi telelavastusi. 1990. aastal läks USA-sse kus töötas Ameerika Hääle toimetajana. Aastatel 1994–1999 oli Kanal 2-s saatejuht, alates 1996. aastast on oma produktsioonifirma Free Studioga teinud mitmeid saateid Eesti telekanalitele. Aastast 2000. toodab reisisaateid.

Tiina Park andis aastal 2015. välja autobiograafia "Naine teiselt planeedilt".

Tunnustus 

 2017 – Horvaatia turismiameti auhind Golden Pen (Kuldne Sulepea) Horvaatiat kajastanud reisisaadete eest 
 2023 – Viimsi valla ettevõtlike daamide assotsiatsioon valis Tiina Pargi Viimsi aasta naiseks.

Isiklikku
Ta oli abielus Andrus Pargiga.

Poeg Indrek suri 2011. aastal.

Ta on teinud mitmeid iluoperatsioone.

Viited

Eesti ajakirjanikud
Sündinud 1941